L 160/80
MT
Il-Ġurnal Uffiċjali tal-Unjoni Ewropea
26.6.2023
(228) Fl-aħħar nett, il-finanzjament ġdid minn istituzzjoni finanzjarja privata ( [...] ) ta’ EUR [...] miljun (il-premessa 50(4)), mhux garantit mir-Reġjun, jista’ jitqies bħala reali u attwali peress li diġà ġie nnegozjat mal-istituzzjoni finanzjarja u jista’ jiġi eżegwit fl-2022.
Barra minn hekk, peress li SATA għandha l-opportunità li tagħżel fost [...] mutwanti xierqa alternattivi, il-possibbiltà ta’ finanzjament minn investituri privati tindika wkoll il-kapaċità tagħha li tirrestawra l-aċċess sħiħ tagħha għas-swieq kapitali u tirrappreżenta sinjal ta’ fiduċja tas-suq fir-ritorn tagħha għall-vijabbiltà.
(229) Għall-kuntrarju tal-fehmiet tal-awtoritajiet Portugiżi, ir-rikavat mill-bejgħ tas-sehem maġġoritarju (51 %) ta’ Azores Airlines u n-negozju kollu tal-groundhandling (il-premessa 51), anki jekk diġà kien skedat li jseħħ sa tmiem il-pjan ta’ ristrutturar, ma jistax jitqies bħala reali u attwali.
B’mod partikolari, l-ammonti korrispondenti (madwar EUR [...] miljun) jikkonsistu f’riżorsi finanzjarji mistennija relatati mal-bejgħ ta’ assi li għadhom ma seħħewx u, għalkemm l-awtoritajiet Portugiżi ppreżentaw l-impenn sod tagħhom għaċ-ċessjoni, il-proċess ta’ privatizzazzjoni għadu ma bediex u ma hemm l-ebda xerrej identifikat jew saħansitra potenzjali għall-akkwist.
(230) Il-Kummissjoni għalhekk tistma li l-kontribuzzjoni proprja globali li tista’ titqies bħala reali u attwali hija ta’ mhux aktar minn EUR [...] miljun, li tirrappreżenta madwar 30 % tal-kostijiet eliġibbli tar-ristrutturar ta’ SATA, li, b’mod differenti minn dak li l-Portugall ikkalkula (il-premessa 47), huma ugwali għal EUR [...] miljun, peress li dawn jinkludu u huma ffinanzjati mill-għajnuna għar-ristrutturar fl-ammont ta’ EUR 453,25 miljun flimkien malammont massimu msemmi ta’ kontribuzzjoni proprja.
Il-kostijiet li jifdal, bħall-kapital operatorju, jeħtieġ li jkunu koperti mid-dħul operatorju normali ta’ SATA jew termini ta’ pagament imtejba li għadhom ma ġewx definiti.
Il-proporzjon stmat ta’ 30 % tal-kontribuzzjoni proprja u 70 % tal-għajnuna għar-ristrutturar huwa manifestament konservattiv peress li, fin-nuqqas ta’ kwalunkwe impenn minn xerrej identifikat wieħed jew aktar, huwa ma jqisx, bħala kontribuzzjoni suffiċjentement reali, kwalunkwe rikavat miċ-ċessjonijiet futuri li l-Portugall jimpenja ruħu għalihom qabel il-pjan ta’ ristrutturar.
Dan l-approċċ jinjora l-valur futur tal-ishma ta’ Azores Airlines u n-negozju tal-groundhandling.
Ir-riżultati operattivi pożittivi mistennija fi tmiem il-pjan ta’ ristrutturar għal dawn iż-żewġ negozji jagħmluha probabbli li l-ARA jirkupra u jnaqqas l-ammont ta’ għajnuna bi ftit għexieren ta’ miljuni ta’ euro.
Fi kwalunkwe każ, il-kontribuzzjoni proprja globali għall-kostijiet tar-ristrutturar mill-benefiċjarju, anki jekk taħt il-minimu ta’ 50 % normalment meħtieġ, xorta tista’ tiġi aċċettata, f’konformità mal-punti 64 u 98 tal-Linji Gwida R&R.
(231) B’mod partikolari, fiċ-ċirkostanzi attwali wara t-tifqigħa tal-pandemija tal-COVID-19, il-Kummissjoni tqis li jista’ jkun iġġustifikat, skont il-każ individwali, li l-kontribuzzjoni proprja tibqa’ taħt il-limitu ta’ 50 % tal-kostijiet tarristrutturar, sakemm din tibqa’ sinifikanti, kif meħtieġ mill-punt 64 tal-Linji Gwida R&R.
Bħala indikazzjoni ta’ livell li l-Kummissjoni tikkunsidra bħala xieraq, fil-prattika tal-każ tagħha, il-Kummissjoni qieset li kontribuzzjoni proprja li tammonta għal 24 %-35 % tal-kostijiet tar-ristrutturar tista’ tkun sinifikanti u, għalhekk, li għajnuna għarristrutturar li tammonta għal madwar 65 %-76 % tal-kostijiet tar-ristrutturar tista’ tkun proporzjonata (157).
(232) Fil-każ ta’ SATA, il-Kummissjoni tqis li l-Portugall wera l-preżenza ta’ ċirkostanzi eċċezzjonali relatati, b’mod partikolari, mal-fatt li l-pandemija tal-COVID-19 u l-miżuri meħuda biex titrażżan ħolqu ċirkostanzi eċċezzjonali għal din il-linja tal-ajru reġjonali żgħira, fil-kuntest ta’ tfixkil serju tal-ekonomija skont it-tifsira talArtikolu 107(3)(b) tat-TFUE, b’impatt immedjat fuq is-setturi tal-avjazzjoni u tat-turiżmu u l-kapaċità tagħha li tiġbor finanzjament mis-suq (il-premessi 34 sa 37), għalkemm il-Kummissjoni tinnota l-fatt li, minkejja dawk iċ-ċirkostanzi sfavorevoli, SATA xorta rnexxielha tiġbor ċertu ammont ta’ finanzjament ġdid mis-suq kif imsemmi fil-premessa 228.
B’mod partikolari, meta jitqiesu l-livelli aktar baxxi ta’ operat marbuta mat-tnaqqis qawwi fiddomanda għall-ivvjaġġar lejn l-Azores minn Marzu 2020 ’il quddiem, il-pandemija tal-COVID-19 affettwat b’mod partikolari lil SATA, lil hinn mit-telf dirett minħabba l-projbizzjonijiet fuq l-ivvjaġġar u r-restrizzjonijiet adottati (157) Fid-Deċiżjoni tas-26 ta’ Jannar 2022, SA.59974 (2021/C) – Ir-Rumanija - Restructuring of CE Oltenia (għadha ma ġietx ippubblikata), il-premessi 214 sa 219, il-Kummissjoni qieset aċċettabbli livell ta’ kontribuzzjoni proprja ta’ 32 % tal-kostijiet tarristrutturar.
Bl-istess mod, fid-Deċiżjoni tal-21 ta’ Diċembru 2021, SA.60165 - Il-Portugall - Restructuring aid to TAP SGPS (għadha mhix ippubblikata), il-premessa 263, il-Kummissjoni aċċettat kontribuzzjoni proprja ugwali għal 35 % tal-kostijiet tar-ristrutturar.
Skont il-Linji Gwida R&R tal-1999, li kienu jeħtieġu li l-kontribuzzjoni proprja kellha tkun sinifikanti, mingħajr ma jispeċifikaw limitu minimu ta’ applikazzjoni, li ġie stabbilit għal 50 % fil-Linji Gwida R&R tal-2004, fid-Deċiżjoni tal-24 ta’ April 2007 rigward il-miżura ta’ għajnuna imwettqa mill-Belġju favur l-InterFerryBoats (C 46/05 (ex NN 9/04 u ex N 55/05)) (ĠU L 225, 27.8.2009, p. 1), il-premessi 348-350, il-Kummissjoni kienet aċċettat ukoll kontribuzzjoni proprja ta’ 24 %.